श्रीलंका, आस्ट्रेलिया के खिलाफ DRS का प्रयोग नहीं: PCB  
पाकिस्तान क्रिकेट बोर्ड ने श्रीलंका और इंग्लैंड के खिलाफ आगामी टेस्ट श्रृंखला में डीआरएस का इस्तेमाल नहीं करने का फैसला किया है।
पाकिस्तान क्रिकेट बोर्ड (पीसीबी) ने श्रीलंका और इंग्लैंड के खिलाफ आगामी टेस्ट श्रृंखला में डीआरएस का इस्तेमाल नहीं करने का फैसला किया है हालांकि एक दिवसीय और टी20 मैचों में इसका इस्तेमाल होगा। पीसीबी के एक सीनियर अधिकारी ने बताया कि श्रीलंका और इंग्लैंड के खिलाफ छह टेस्ट मैचों में डीआरएस का इस्तेमाल नहीं किया जाएगा क्योंकि यह तकनीक काफी महंगी साबित होती है।   पीसीबी के मुख्य संचालन अधिकारी सुभान अहमद ने कहा, हम डीआरएस के पक्ष में है और वनडे तथा टेस्ट में इसके इस्तेमाल के समर्थक हैं लेकिन टेस्ट में हमारे प्रसारकों के साथ इस पर सहमति नहीं बन पाई है। उन्होंने कहा,हमने दोनों श्रृंखलाओं में वनडे मैचों में डीआरएस के इस्तेमाल पर कंपनी से करार कर लिया है जो उसकी लागत वहन करने को तैयार हैं। पाकिस्तान को श्रीलंका के खिलाफ अक्तूबर नवंबर में तीन टेस्ट, पांच वनडे और टी20 मैच खेले हैं। इसके बाद जनवरी फरवरी में इंग्लैंड के खिलाफ तीन टेस्ट, चार वनडे और दो टी20 मैच खेलने हैं।